Despertar esencial - Fitoteràpia\nLes propietats terapèutiques de les plantes es coneixen des de l'antiguitat i s’han trobat tauletes d'argila sumèries i papirs egipci amb la descripció i l'ús de certes plantes com la murta, el cànem, la farigola o el saüc. Els grecs i els romans també van fer contribucions importants a l'estudi de les plantes, incloent Plini el Vell que va escriure la seva història natural en 37 volums i que va ser divulgada manta vegades durant tota l'Edat Mitjana.\nLes plantes poden tenir diferents propietats en funció del tipus de molècules que les composen. Trobarem doncs plantes que tenen capacitats antiinflamatòries, antiespasmòdiques, antisèptiques, antioxidants, antihistamíniques, antifúngiques, antivirals, etc.\nUtilitzem les plantes en formes tan diverses com les tisanes, els ungüents, les tintures, els vins, els supositoris o les càpusles entre altres.\nSovint treballo amb ungüents elaborats amb olis essencials o amb tintures alcohòliques. És un procés llarg i laboriós ja que jo mateixa recullo les plantes i les macero en alcohol. En alguns casos el temps de maceració es perllonga durant alguns anys.


Bad Bunny repeteix com l'artista més escoltat de l'any a Spotify - Primera Fila\n'drivers license' d'Olivia Rodrigo es converteix en la cançó més escoltada el 2021\nBad Bunny s’ha convertit aquest 2021 en l’artista més escoltat a tot el món amb més de 9.100 milions de reproduccions a Spotify. L’any passat també va ser el número 1 a la plataforma d’streaming.\nPer darrere trobem Taylor Swift, BTS, Drake i Justin Bieber.\nPel que fa a la cançó més escoltada del 2021 el premi és per ‘drivers license’ d’Olivia Rodrigo, el primer senzill de “SOUR”. La segona plaça és per ‘Montero (Call me by your name)’ de Lil Nas X. Tercera plaça per The Kid Laroi i Justin Bieber amb ‘Stay’, seguits per Olivia Rodrigo, en aquesta ocasió amb ‘good 4 u’. En cinquena posició trobem ‘Levitating’ de Dua Lipa.\nA l’estat espanyol des de fa uns 10 anys la música en anglès ha passat a un segon terme i els èxits llatins de música urbana ocupen els primers llocs del podi. Rauw Alejandro és l’artista que més ha sonat, seguit per Bad Bunny, Myke Towers, J Balvin i Anuel AA.\nLa cançó més escoltada a Espanya ha estat ‘Todo de ti’ de Rauw Alejandro, seguida de ‘Pareja del año’ de Sebastían Yatra i Myke Towers. Tercera plaça per ‘Yonaguni’ de Bad Bunny, ‘Fiel’ de Los Legendarios i ‘La historia’ de El Taiger amb DJ Conds, ocupa el cinquè lloc.\nC. Tangana és el cantant espanyol més escoltat, seguit per Aitana, Omar Montes, Melendi i Natos & Waor.\nRànquings 2021 Spotify\nArtistes més escoltats al món el 2021:\nArtistes femenines més escoltades al món el 2021:\nArtistes masculins més escoltats al món el 2021:\nCançons més escoltades al món el 2021:\n«STAY» – The Kid LAROI amb Justin Bieber\n«Levitating» – Dua Lipa amb DaBaby\nÀlbums més escoltats al món el 2021:\nArtistes més escoltats a Espanya el 2021:\nArtistes femenines més escoltades a Espanya el 2021:\nArtistes espanyols més escoltats al món el 2021:\nCançons més escoltades a Espanya el 2021:\n«Pareja Del Año» – Sebastian Yatra amb Myke Towers\n«Fiel» – Los Legendarios amb Wisin i Jhay Cortez\n«La Historia» – El Taiger amb DJ Conds\nÀlbums més escoltats a Espanya el 2021:\nPodcasts més escoltats al món el 2021:\n«The Joe Rogan Experience»\n«Call Her Daddy»\n«TED Talks Daily»\nPodcasts més escoltats a Espanya el 2021:\n«Entiende Tu Mente»\n«Estirando el chicle»\n«The Wild Project»\n«Horóscopo de Hoy»\nPrimera Fila acaba el 2021 augmentant la seva audiència més d’un 60%


L'escriptor Gabi Martínez participa en el cicle 'Presents densos' a l'IVAM - Generalitat Valenciana\nL'escriptor Gabi Martínez participa en el cicle 'Presents densos' a l'IVAM\n- L'autor parlarà sobre el seu projecte 'Animales invisibles' i sobre la importància de narrar la naturalesa\nL'escriptor i periodista Gabi Martínez (Barcelona, 1971) impartirà una conferència el dissabte 20 de febrer al voltant de la situació d'emergència climàtica del Parc Natural de l'Albufera de València. La conferència s'inclou dins de les activitats del cicle 'Presents densos' que organitza l'IVAM, i l'objectiu de la qual és construir un marc de pensament sobre la situació de conflicte i amenaça que viu el parc natural valencià. La xarrada es retransmetrà en directe a les 10.00 hores pel canal de Youtube de l'IVAM.\nLa passió de l'escriptor Gabi Martínez pels viatges, la naturalesa i els animals està referendada per una extensa bibliografia -'Sudd', 'Los mares de Wang', 'En la barrera', 'Animales invisibles', entre altres títols- que l'han convertit en un dels escriptors espanyols més destacats del 'nature writing' o literatura de naturalesa, un gènere que gaudeix d'un renovat interés entre els lectors.\nEn la seua intervenció, Gabi Martínez abordarà el perquè de la seua necessitat de narrar la naturalesa i com, a partir de la seua experiència escrivint llibres de viatges, va observar la importància de provocar emocions vinculades als espais i als éssers que els habiten. D'on ix l'emoció? Es pot buscar? Com afecta l'invisible? Què ens explica sobre l'entorn i sobre nosaltres?\nA través de la vida i les llegendes sobre animals mítics, extingits o vius, però molt difícils de trobar, l'escriptor desgranarà com va afrontar creativament la realitat de territoris com la zona desmilitaritzada coreana, la jungla veneçolana de Yaracuy o el Hindu Kush pakistanés, incidint en el paper transformador que els relats generen entre les persones i els animals que comparteixen un hàbitat propi.\n'Animales invisibles', que és un projecte impulsat junt amb l'arqueòleg Jordi Serrallonga, és conseqüència de 16 anys de viatges i escriptura. Per a explicar com el va idear, l'autor recorrerà un itinerari simbòlic que anirà des de l'experiència amb la literatura d'avantguarda inspirada per la Gran Barrera d'Esculls australiana, fins als mesos que va passar treballant com a ajudant de pastor a la Sibèria extremenya. Una sèrie de vivències extraordinàries que es mesclen amb lectures i desitjos.\nL'escriptor i naturalista Gabi Martínez s'uneix així a la llista de participants en les conferències i tallers organitzats amb motiu del cicle 'Presents densos', comissariat per Miguel Ángel Martínez, que ha comptat amb la participació de l'activista mediambiental de l'Albufera Víctor Navarro, l'antropòloga Mafe Moscoso, la 'performer' María Jerez, la sociòloga Helen Torres o la Comunitat de Pescadors del Palmar.\nL'escriptor Gabi Martínez participa en el cicle 'Presents densos'


El Fons se suma al Dia mundial dels refugiats\nL’any 2001 les Nacions Unides van declarar el 20 de com Dia mundial dels refugiats, amb l’objectiu de treure de l’oblit la dramàtica situació que viuen al món milions de persones desplaçades forçosament, sol·licitants d’asil i apàtrides.\nEl Fons Mallorquí s’ha sumat enguany a la iniciativa amb una exposició i una obra de teatre. Per una banda, l’exposició de José Palazón “Migracions i fronteres” romandrà exposada al passadís principal de la Llar de la Joventut (General Riera, 11) fins el 29 de juny. L’exposició mostra a través de 26 fotografies la crua realitat dels emigrants de diferents parts del món. En concret, de Grècia, Melilla, Calais (França) i Sudan, terres que es veuen especialment afectades avui en dia per moviments migratoris.\nPer altra banda, amb motiu del Dia mundial dels refugiat, el Fons Mallorquíha cedit a la companyia “Migrants” els textos de l’obra teatral “En un món millor” que va ser representada dia 21 de juny al Castell de Bellver. Es tracta d’una obra teatral escrita per Francesco Zarzana que explica la història d'una jove dona emigrant que va arribar a Europa en pastera. Els ulls d'aquesta jove són testimoni de la tragèdia i la desesperació de la crisi que afecta els emigrants al nostre món avui dia. Durant el tràgic viatge perd el seu amor, que l’impulsà a fer el viatge, per tant parla d’un viatge no-volgut.\nMés enllà de les activitats puntuals de sensibilització, el Fons Mallorquí dona suport a diversos projectes de cooperació i emergència a favor dels refugiats. Sense anar més enfora, la Comissió Executiva del Fons va aprovar el passat 13 de juny destinar 44.000 euros a un projecte d’ajuda alimentària per als campaments de refugiats sahrauís, per tal de contribuir a cobrir les necessitats bàsiques alimentàries de la població refugiada. Aquesta ajuda se suma al suport que anualment el Fons Mallorquí ofereix al programa integral de salut infantil sahrauí.\nAl Líban, un país on el 30% de la població és refugiada refugiats, el Fons Mallorquí té actiu un projecte de millora de l'atenció sanitària a les comunitats afectades pel conflicte de Síria. Es tracta d’un projecte centrat en contribuir a millorar l'estat de salut de la població refugiada i local en situació de vulnerabilitat i facilitar-los l'accés a una assistència sanitària universal de qualitat. En aquest sentit, el Fons Mallorquí disposa d’una línia d’ajudes a la zona sud i oriental de l’àrea mediterrània per enfortir les capacitats dels agents de desenvolupament local i pal·liar els efectes de les migracions humanes.\nI és que actualment, el món viu la pitjor crisi de refugiats des de la Segona Guerra Mundial. La violència, els conflictes armats, els desastres naturals, l’opressió, la violació de drets humans o la persecució han provocat que ara hi hagi 65,6 milions de persones desplaçades forçosament de les seves llars. Una situació davant de la qual ningú no pot aclucar els ulls.


Espanya instarà la UE a destinar ajuda permanent al Marroc per a les migracions - Diari de Girona\nMadrid i Rabat decideixen que les reunions d'alt nivell es reprendran el primer semestre de 2019\nEspanya instarà la UE a destinar ajuda permanent al Marroc per a les migracions Diari de Girona\nEl president del Govern, Pedro Sánchez, i el seu homòleg marroquí, Saad Dine El Otmani, van mostrar la seva total «sintonia» en el convenciment que gestionar les migracions és una «responsabilitat compartida» i van apuntar mesures concretes com reclamar de la UE recursos «de manera estructural», reforçar la cooperació bilateral en matèria de retorns i cooperar per al desenvolupament de l'Àfrica subsahariana. Al costat de la immigració, els dos caps de Govern van decidir reforçar les relacions en tots els àmbits, amb la represa de les reunions d'alt nivell (RAN) al primer semestre de 2019 i la celebració d'un fòrum empresarial hispano-marroquí.\nA més, Sánchez va dir al seu amfitrió que el Govern estudiarà la possible ampliació de beques per a estudiants marroquins a Espanya, va agrair que Espanya sigui país convidat a la Fira del Llibre de Casablanca i va expressar l'interès a impulsar el tercer cable que connecti el mercat elèctric marroquí amb l'espanyol. També va deixar clar que el Marroc pot comptar amb Espanya com el seu «aliat» a la UE. Sánchez va ser rebut ahir a la seva arribada a Rabat amb honors militars i, després de l'habitual visita al Mausoleu de Mohamed V, va celebrar una reunió amb el seu homòleg, seguida d'un dinar. A la tarda es va reunir amb el rei Mohamed VI.


El Consorci de Promoció Turística publicita el Maresme a la fira Expovacaciones de Bilbao | Costa de Barcelona Maresme\nL’objectiu és posicionar la marca Costa de Barcelona Maresme entre els visitants del nord de l’Estat com una destinació turística de proximitat i amb una àmplia oferta cultural, gastronòmica i esportiva.\nEl Consorci de Promoció Turística Costa del Maresme dona a conèixer la comarca a la fira Expovacaciones, que se celebra a Bilbao de l’1 al 3 d’octubre. El Maresme participa dins l’estand de la Diputació de Barcelona juntament amb Calella i Malgrat de Mar i amb més de 160 firmes d’arreu de l’Estat i països propers com Portugal o el Marroc.\nL’objectiu de la marca Costa de Barcelona Maresme és posicionar-se entre els visitants del nord com a turisme de proximitat que ofereix tot el que es pugui desitjar estant de vacances: des dels millors hotels i restaurants a activitats complementàries de caire cultural, esportiu i d’oci per fer més agradable i enriquidora l’estada als visitants.\nEn darreres edicions, l’estand del Maresme ha tingut una gran acollida per part dels assistents, que s’han mostrat interessats en activitats de valor afegit com les rutes de senderisme o l’oferta familiar. Darrerament, també ha crescut l’interès pel cicloturisme.\nDurant els tres dies de la fira turística se celebren ponències relacionades precisament amb el turisme esportiu: el dia 1 se centra en els esdeveniments i campaments de surf, el segon dia giren entorn a les carreres o trails i la tercera jornada es dedica a les carreres de ciclisme, un àmbit en el que la comarca hi destaca amb esdeveniments com la Volta ciclista a Catalunya, el Bike Festival Santa Susanna o el triatló Ironman.\nEl certamen està obert a tothom que vulgui conèixer les últimes tendències i experiències en viatges, a més d’innovadores alternatives d’oci i temps lliure. El visita el públic general que vol buscar idees per les pròximes vacances però també els professionals del turisme en actiu. Per tant, esdevé un punt important de contactes entre destinacions però també de promoció directa amb el client.


CAL SAC: Problemes de Conducta\nEmmarcaria les actuacions a fer als centres dins l'acció tutorial amb els alumnes i sobre tot, a poder realitzar per tot l'equip docent. També crec que seria important no tant sols dirigir les actuacions al grup d'alumnes que han presentat les alteracions de conducta si no a tots els alumnes del centre donant prioritat a una tasca més preventiva. Crec que el diàleg i el compartir són la base de la convivència. Les orientacions anirien encaminades al desenvolupament de les habilitats socials, al coneixement d'un mateix i de l'altre i a reforçar els aspectes necessaris dels aprenentatges, base de l'èxit i de l'autoestima.\nEn aquest sentit, caldria incloure en aquest procés al professorat, a l'alumnat, al personal del centre i a les famílies.\nSentiment de vida\nRealitzar tutoria individualitzada amb els alumnes en la que la revisió de la pròpia evolució respecte als aprenentatges i respecte al treball en valors fos conjunta entre el tutor i l'alumne i compartida per tot l'equip docent.\nOrganitzar co-tutories entre alumnes.\nEl centre com a àmbit de desenvolupament\nEstructurar el currículum en funció de la població del centre i prioritzar els procediments a partir de les competències bàsiques de l'aprendre a aprendre, les relacions interpersonals i la convivència\nEstructurar unes normes clares i concretes que parteixin dels mateixos alumnes i del professorat i estiguin presents tant a l'aula com als diferents espais del centre.\nVulnerabilitat i protecció en el procés de desenvolupament\nPotenciar les trobades amb les famílies. A primària promoure xerrades sobre temes proposats pels mestres i per les famílies i compartir les opinions i les reflexions que ens poden dur a l'organització d'activitats conjuntes: “dia de la pau”, “mercat de la diversitat”, “setmanes culturals”...\nA Secundària, organitzar fòrums de debat sobre temes actuals dels joves per compartir-los conjuntament.Preveure les conductes que es poden donar en un context o situació o activitat determinada i potenciar reforços i valoracions positives en les conductes desitjades.


Andorra s’uneix al projecte internacional Beyond Walls de l’artista francès Saype – Ràdio Valira\noients avui: 159\noients aquí avui: 159\nAndorra s’uneix al projecte internacional Beyond Walls de l’artista francès Saype\nPublicat per Ràdio Valira el 18 de juliol de 2019\nEn un món polaritzat i amb murs aixecats física i mentalment, l’artista francès Saype s’ha proposat crear una cadena humana simbòlica que envolti el món. Després de pintar encaixades de mans als peus de la torre Eiffel, ha arribat al Principat per “impactar a la societat respectant la natura”. El resultat ha estat un mural en blanc i negre de 500 metres de llarg i 30 d’ample a tocar del llac d’Engolasters. Dues mans que volen homenatjar la tasca de les ONGs que treballen al Mediterrani rescatant a persones refugiades.\nAcostumat a pintar sobre gespa, ha estat un repte pintar a la Campa d’Engolasters. “El tipus d’herba i de terra que hi ha feia que la pintura volés quan feia servir l’esprai”, ha explicat. Amb tot, i després de només dos dies de feina, es mostra content amb el resultat, ja que “fa un contrast magnífic enmig del bosc”. A l’hora de crear s’ha valgut d’una pintura ecològica i biodegradable, fent ús del carbó pel color negre i guix per al blanc, a més de caseïna provinent de la llet per fixar els colors al sòl. Tècnica respectuosa amb el medi ambient i que només utilitza ell.\nAmb Saype, L’Andart ha volgut reivindicar-se com a biennal, comptant amb artistes reconeguts internacionalment. El comissari de la mostra, Paul-Alexandre Nicolas creu que té “un art particular, especial i un missatge que s’inscriu en la filosofia ‘Shironyoku'”, és a dir, la filosofia oriental que troba en les passejades pels boscos la relaxació i la reducció dels pensaments negatius.\nAndorra ha estat la segona parada del pintor francès en el marc del projecte Beyond Walls. Fins a finals d’any visitarà Ginebra, Londres i Berlín per continuar encaixant mans en format XXL. En els propers cinc anys visitarà més d’una vintena de països mentre extén la seva manera de veure la relació de l’home dins la societat i amb la natura arreu. Les mans andorranes no duraran tant i a partir d’aquest dijous queden a disposició dels fenòmens climatològics, encarregats de marcar el punt final de la reividicació. “El marge que puc donar és d’entre tres setmanes i tres mesos”, assegura l’artista, però, al no dependre d’ell, tampoc ha volgut posar la mà al foc.\nBanco Santander emetrà 20 milions d’euros en bons de l’Estat a 2 anys i amb un tipus d’interès del 0,60%\nVallnord-Pal Arinsal assoleix la facturació prevista durant el juliol\nLes candidatures de les eleccions comunals notifiquen unes despeses de 250.000 euros


Màquines virtuals amb sistema operatiu preinstal·lat per a VirtualBox – GNULinux||||CAT\nMàquines virtuals amb sistema operatiu preinstal·lat per a VirtualBox\nUna de les utilitats del VirtualBox és poder provar un Sistema Operatiu (per exemple, una distribució de GNU/Linus) sense haver-lo d’instal·lar en la nostra màquina real. Així, si ens agrada el seu funcionament en una màquina virtual, ens podem plantejar la seva instal·lació en el nostre equip. Per a instal·lar una distribució que volem provar en una màquina virtual, tenim dues opcions:\nAnar a la pàgina web del Sistema Operatiu/distribució que volem provar, baixar-nos el seu CD/DVD d’instal·lació a través del fitxer “.iso” corresponent, i instal·lar-lo en una màquina virtual (nova o ja existent).\nBaixar-nos una imatge de disc dur virtual reconegut pel VirtualBox, i que ja tingui instal·lat el Sistema Operatiu, i utilitzar-lo directament des d’una màquina virtual (nova o reaprofitant una que ja tinguem).\nAquesta segona és una opció molt bona, perquè gràcies a ella ens podem saltar el procés d’instal·lació del Sistema Operatiu en la màquina virtual, i passar directament a provar el seu funcionament, que és el que ens interessa. Per Internet, podem trobar moltes imatges de disc dur amb sistemes preinstal·lats. Per exemple, en trobareu moltes a la pàgina de VirtualBox Images. En aquesta pàgina no només hi ha imatges amb distribucions GNU/Linux, sinó també amb distribucions GNU/SunOS, BSD i alguna altra (per exemple, el mític Minix). Per fer aquesta explicació, per exemple, m’he baixat la imatge de FreeBSD 7.1 amb XFCE, una de les distribucions BSD més conegudes (juntament amb OpenBSD). La imatge descarregada ve comprimida amb el format 7z. Des del Nautilus podem descomprimir-la amb el botó de la dreta i fent clic a “Extreu aquí…”.\nExtracció del fitxer .7z\nUn cop descomprimida, hem de registrar la imatge en el VirtualBox. Per a fer-ho obrim el VirtualBox des de “Aplicacions>Eines del sistema>VirtualBox” i, en aquest programa, anem a “Fitxer>Gestor de suports digitals”. Fem clic a “Afegeix”, i seleccionem el fitxer amb extensió “.vdi” que hagi resultat de l’extracció anterior.\nGestor de suports virtuals\nUn cop registrat, tornem a la pantalla principal del VirtualBox. Tenim dues opcions. O bé creem una nova màquina virtual que utilitzi aquesta imatge, o bé utilitzem aquesta imatge en una màquina virtual existent. En aquest cas, explicaré com reutilitzar una màquina virtual. Escollim la màquina virtual que ens interessi, i fem clic al botó “Paràmetres”. Anem a la secció “Discos durs” i com a “IDE primari mestre” escollim la imatge que acabem de registrar.\nSelecció de la imatge\nAcceptem els canvis, i iniciem la màquina virtual. Aquesta s’engegarà amb el sistema operatiu que hàgim escollit. Si ens demana usuari i paraula de pas, la podem obtenir de la mateixa pàgina on hem obtingut la imatge.\nFreeBSD en màquina virtual\nCom veieu, es tracta d’una forma senzilla de poder provar una distribució en una màquina virtual, sense haver de passar pel procés d’instal·lació.\nIcones humanity per al panell\nroger on 13 de novembre de 2009 at 17:22\nEi, no sabia que això es podia fer. Sempre fa una mica de mandra haver d’instal·lar un sistema operatiu. No ho acostumo a fer, però ara que has explicat aquesta alternativa amb el Virtual Box, potser m’animaré a probar sistemes operatius que no coneixi.\noriolsbd on 14 de novembre de 2009 at 10:57\nDoncs sí, ho fa molt senzill.\nApart, això també serveix a nivell “intern”. És a dir, si tu tens una màquina virtual Windows (per exemple) amb uns programes instal·lats que t’interessen molt, pots fer-te una còpia de seguretat del seu fitxer “.vdi”. Així, si algun dia has de reinstal·lar-hi Windows, simplement retornes la còpia de seguretat i ja el tindràs preparat per a treballar. 🙂\nJoan on 15 de novembre de 2009 at 23:44\nAltament útil! Kubuntu, allà vaig!!


M. Assumpta Baig: El ple dels "vetos" al Pressupost General de l'Estat pel 2009\nEl ple dels "vetos" al Pressupost General de l'Estat pel 2009\nAcabem de votar en el ple del Senat els quatre vetos que s'havien presentat al projecte de Pressupost General de l'Estat pel 2009. Per ser més precisa hem votat tres vetos ja que el presentat per ERC ja ha tingut més de la majoria absoluta de vots i per tant el projecte de pressupost retorna al Congrés tal i com ens havia arribat. No hem tingut ocasió de fer la votació del presentat per ICV-EUiA.\nEls vots del veto que ha obtingut la meitat més un del nombre de senadors i senadores corresponen al PP i a CiU més ERC i ICV-EUiA.\nAmb aquesta suma tant estranya de vots fa difícil legitimar els principis polítics de cada grup i fa poc creïble les paraules i declaracions que dia a dia escoltem; però en canvi deixa veure de manera precisa i transparent que PP i CiU sols tenen un objectiu: desgastar el govern d'Espanya i de Catalunya.\nCom és possible que el PP voti el veto presentat pels senadors d'ERC per incompliment amb l'Estatut de Catalunya pel tema de finançament quan el Partit Popular han presentat un recurs al constitucional per l'Estatut? És que el PP pensa retirar el recurs o és que sols té interès per fer caure el govern presidit per Zapatero? Com és possible que demani que el president Montilla no pugui fer govern amb ERC per unes paraules d'en Tardà i en canvi ell pugui votar el veto d'ERC? És el PP un partit que vol governar algun dia l'Estat o és un partit en el que tot és possible?\nCadascú pot donar resposta a aquestes preguntes i treure les seves conclusions. Jo personalment confesso que no m'agrada que els companys d'ERC i d'ICV-EUiA presentin veto als pressupost pel tema de la finançament ja que tinc el convenciment i la confiança amb els dos governs que més aviat o més tard arribaran a un acord satisfactori, amb renúncies per les dues parts, tal com passa en qualsevol negociació que es vulgui arribar a un acord.\nAvui en nom d'un treball i diàleg que han de fer els dos governs hem perdut la possibilitat de fer debat del Pressupost de l'Estat pel 2009, i, qui sap si, la possibilitat d'introduir alguna esmena més en benefici de Catalunya.\nAra el projecte de pressupost retorna al Congrés i el govern ha de cercar els vots per poder aixecar el veto, i, si és així, com desitjo, per l'any 2009 Catalunya rebrà més diners que en cap altre pressupost en compliment de la disposició addicional tercera de l'Estatut.\nHola, amigas, os dejo el link de una ONG donde he conseguido una canguro de confianza:\nOs lo recomiendo, son una ONG sin ánimo de lucro, ayudan a chicas que buscan trabajo y se hacen responsables del buen servicio. No cobran por la intermediación.\nCOMIAT AL SABRI, un bon amic de fa molts anys\nEl ple dels "vetos" al Pressupost General de l'Est...


Girona i Peralada es veuen les cares a Riudarenes - Diari de Girona\nGirona i Peralada es veuen les cares a Riudarenes\nEl filial prepara el derbi contra el Llagostera amb un partit d'entrenament contra el primer equip\ncarles rosell riudarenes 09.11.2017 | 12:24\nSerrano (Peralada) i Marlos Moreno (Girona), avui a Riudarenes. Girona FC\nSense punts en joc ni tampoc amb la competitivitat i tensió d'un partit oficial. Així s'han vist les cares aquest matí el Girona i el seu filial, el Peralada-Girona B, en un partidet d'entrenament al camp de Riudarenes, un dels escenaris habituals de treball del primer equip blanc-i-vermell. El club tan sols n'ha facilitat alguna fotografia i no ha comunicat quin ha estat el resultat final.\nPer a Pablo Machín ha estat una oportunitat perquè els seus homes carreguin minuts a les cames en una setmana atípica, sense partit de Lliga aquest cap de setmana degut a l'aturada de la competició pels compromisos internacionals. En canvi, Arnau Sala ha aprofitat per continuar preparant el derbi que aquest cap de setmana disputarà el seu equip amb el Llagostera. El duel, fixat per aquest diumenge a les cinc de la tarda, enfrontarà a dos conjunts que es troben a la part baixa de la classificació del grup III de la Segona Divisió B.


Benedicció sense bestiar\nOrdino va celebrar ahir la tradicional benedicció del bestiar. Una celebració a la qual van assistir una gran quantitat de veïns però que no va comptar amb la presència dels animals, que van anar a terres més altes a la recerca de millor herba per pasturar.\nCom cada any, la zona de la Rabassa, a la vall de Rialb, es va omplir de gent per assistir a la tradicional benedicció del bestiar d’Ordino. Malgrat això, la celebració va comptar amb una absència destacada. Mentre el mossèn demanava “herba abundant”, els animals havien sortit a buscar-la i no van ser presents a l’acte, que va comptar, això sí, amb prop d’un centenar de persones.\nProp de 200 caps de bestiar van rebre la benedicció a distància. Òscar Coma, de casa Cametes, va explicar que el fet que la benedicció no compti amb cap animal és una peculiaritat cada


El temps en imatges: de febrer 2008\nSembla un slogan utilitzat per catastrofistes intentant atraure l'atenció però veient aquest mapa qualsevol ho podría pensar. El mapa en qüestió representa la relació d'incendis registrats pel sensor MODIS dels satèl·lits Terra i Aqua durant la decena del 20 al 29 de Febrer.\nCrida molt l'atenció la quantitat enorme d'incendis que cobreix la zona central d'Africa, especialment des del Sahel fins les selves del Congo. La causa més important podría tenir a veure amb la crema de boscos de matorral, inclús selves, per la seva transformació en terreny aprofitable per la producció agrícola bàsicament.\nAltres llocs amb densitat important d'incendis sería Amèrica Central, India, Indoxina i el sud de la Xina, zones amb clima tropical i paisos amb una política antiincendis molt poc desenvolupada. Aquesta última circunstància la podríem posar com a causa principal en la diferència que observem entre Europa occidental i oriental.\nDrames ecològics de dificil solució que deixen en evidència la influència de l'home en el medi que l'envolta.\nAquí trovareu més informació dels mapes de incendis, la seva elaboració i la relació per desenes des de fa 8 anys.\nPublicat per Quim a 21:06 2 comentaris:\nPublicat per Quim a 20:41 3 comentaris:\nPublicat per Quim a 20:44 Cap comentari:\nPublicat per Quim a 16:12 1 comentari:\nImatge matinal del 13 de Febrer des de la masia de Can Coll.\nEl mati era força fred i el gebre matissava el paisatge d'un blanc suau. Els camps, els cotxes i qualsevol superficie que permetés un sobrerefredament tenía aquest toc que el gel deixa on s'hi posa. Però el que voldría destacar amb aquesta imatge és el fenòmen de l'inversió tèrmica, que no és altre cosa que el fet que faci més fred a les fondalades que a les parts elevades.\nAixó te una explicació molt senzilla i és que degut a una situació d'estancament anticiclònic, no hi ha moviment vertical que permeti barrejar les masses d'aire i com que l'aire fred és més pesat que l'aire calent, cau a les parts més baixes refredant-se per influència de la terra i creant el que diem "capes d'inversió". Moltes vegades, en comarques que queden enclotades, pot quedar-se estancat formant boires que no marxen ni amb l'escalfor del sol.\nSi mirem la imatge, veurem clarament aquesta capa d'inversió. D'un color més blanquinós queda la part més fonda per on baixa el torrent de Can Cerdà travessant la zona de picnic de Can Coll i dirigint-se cap a Can Canaletes i la conca del riu Ripoll-Besós. Allà el gebre era molt important i la temperatura sota zero.\nPer sobre, podem veure el cel més clar i una millor visibilitat horitzontal. Allà, si anessim, veuríem que el gebre desapareix al ritme que la temperatura puja quan més alt anem. Podem trovar diferències de uns quants graus entre les parts altes de Collserola i el fons del Vallès.\nTípiques de l'hivern, les inversions tèrmiques ens permeten fer una previsió més o menys fiable i és que, malhauradament, la pluja no apareixerà.\nMalgrat tot, la imatge és preciosa.\nPublicat per Quim a 07:38 Cap comentari:\nAvui vull compartir amb tots vosaltres les imatges de la nova webcam que l'amic Victor, webmaster de MeteoCerdanyola ha instalat al costat de la seva estació meteorològica.\nUnes vistes des del centre de la ciutat que permeten veure si el sol, els nuvols o la pluja dominen el panorama meteorològic. Quan esteu de viatge podreu saber quin temps fa a la vostra ciutat veient-ho directament i si ho voleu complementar consultant les dades del centre o de Serraparera, serà com si estiguessiu a casa.\nFelicitats al Victor per l'esforç perque em consta que tenía molta il·lusió dipositada en aquest projecte.\nPublicat per Quim a 05:45 2 comentaris:\nLa banquisa és la part marina que es congela als Pols. Està en canvi constant, en funció de l'època de l'any, trovarem que a finals de l'estiu arriva a la mínima extensió i a finals de l'hivern és quan és més gran. És un fenómen del tot natural.\nA l'imatge que acompanya aquestes paraules veiem una petita mostra de com es va produint el desglaç estiuenc. L'espectrerradiòmetre de imatges de resolució moderada (MODIS) que porta el satèl·lit Terra de la NASA, va fotografiar la imatge superior de la península antàrtica el 24 de Gener de 2008, on podem veure el glaç agafat a la costa que està sòlidament congelat. Uns dies més tard, el 30 de Gener, el nou color blau del gel sugereix que alguna cosa està canviant.\nEl gel blau sugereix que la capa de neu que hi havía sobre el gel s'ha desfet per l'acció de les altes temperatures deixant a la vista gel format per cristalls grans que dona aquest color.\nEncara que aquest canvi sembli important cal pensar que ha arrivat força més tard del normal, ja que la desintegració del gel al voltant de la península Antàrtica acostuma a passar la primera quinzena de Desembre però aquest any a primers de Febrer seguía ben congelat.\nMés informació i les imatges a gran resolució en aquest enllaç.\nPublicat per Quim a 22:46 Cap comentari:\nAbans d'ahir, 5 de Febrer, una cadena devastadora de tornados va afectar alguns estats del mig centre dels Estats Units, amb especial virulència a Tennessee (30 morts), Kentucky (7 morts), Arkansas (13 morts) i Alabama (4 morts), que fan un total de 54 victimes mortals que s'acosten a les 70 persones que de promig moren a l'any pels tornados o les tempestes severes.\nAquí us deixo uns enllaços on torvar més informació i algunes imatges d'allò més impactants.\nNoticia del 6 de Febrer\nNoticia del 7 de Febrer\nReports de la NOAA del dia 5 de Febrer\nNoticies en anglès\nUn parell de videos de Youtube\nPublicat per Quim a 21:17 Cap comentari:\nUna petita selecció d'imatges de les nevades de les darreres setmanes a China en el que, segons el Servei Meteorològic Xines, ha estat l'hivern més fred en 100 anys a gran part del centre i sud del pais.\nUs deixo uns enllaços per si voleu tenir més informació al respecte\nChina Daily (album fotogràfic)\nChina Daily (album fotogràfic 2)\nChina Daily (album fotogràfic 3)\nPer esbrinar el temps que farà hi han una serie de mètodes, uns de més fiables i altres que no tant. Doncs be, un dels més "animals" podríem dir que és el que emet cada 2 de Febrer en Phil..... la marmota.\nPhil, la mascota de la localitat de Punxsutawney, a Pensilvannia, va veure la seva ombra a primera hora del mati, per tant, va anunciar que hi hauríen encara 6 setmanes més d'hivern. Tindrà raó la marmota del temps??\nSens dubte la previsió te poc de científica i te una similitut important amb el refrany que diu "Si la Candelera plora l'hivern és fora i si la Candelera riu, l'hivern és viu". A Cerdanyola ni ha plorat ni gairebé ha rigut. Que ens depararà el que queda d'aquest hivern??\nPublicat per Quim a 00:14 Cap comentari:


“CACHADA“ I “MENA, VIDAS MENORES“ PREMIS ANTAVIANA AL DOCSBARCELONA\n"CACHADA" I "MENA, VIDAS MENORES" PREMIS ANTAVIANA AL DOCSBARCELONA\nAntaviana Films patrociona el Premi Latitud DocsBarcelona i el Premi Best DocsBarcelona Pitch\nUn any més, el festival DocsBarcelona ha comptat amb dos premis patrocinats per Antaviana Films. En la part de festival, Antaviana s'ha encarregat d'entregar el Premi Latitud DocsBarcelona d'aquesta secció i que consisteix en 5.000€ en treballs de postproducció (finishing, conformació, correcció de color, so, còpies DCP) del següent treball del director. En aquesta edició el Premi ha recaigut en "Cachada" de Marlén Viñayo, un film que aborda el tema de la violència de gènere a partir del testimoni d'un grup de dones reunides al voltant de la interpretació d'una obra de teatre.\nPel que a l'apartat d'indústria, Antaviana s'ha encarregat d'entregar el Premi Best DocsBarcelona Pitch, consistent en serveis de postproducció i finishing per valor de 3.000€ i que aquest any ha recaigut en el projecte "Mena, Vidas menores" de Alfredo Torrescalles.\nEl DocsBarcelona ha tingut lloc entre el 15 i el 25 de maig. La gala de cloenda i entrega de premis va tenir lloc als Cinemes Aribau i es va projectar el film "El Pepe, una vida suprema" d'Emir Kusturica.


Unió Independents d’Artà: «El PSOE es nega rotundament a formar un pacte d’esquerres»\nDesprés de les darreres eleccions municipals, el cap de llista del partit més votat a Artà, PSOE, i actual batle en funcions, Manolo Galán, ha començat els moviments per tal de poder governar durant els quatre anys següents tot i tenir tancat un pacte previ als comicis de diumenge passat, segons ha informat la Unió Independents d'Artà.\nGalán s’ha reunit amb la cap de llista de la Unió Independents d’Artà, Macu Moreno, «per comunicar-li que no hi ha cap possibilitat de poder arribar a pactes amb els independents tot i que Moreno li ha expressat la voluntat del seu partit de poder formar acords amb els socialistes sense demanar res a canvi».\nEls socialistes han parlat amb tots els grups del poble per a explicar que reeditaran els acords de la legislatura passada juntament amb El Pi i Alternativa per Artà.\nNingú ha dit,que siguin d,esquerres,i manco que siguin d,aquí¡¡\nEstaria bé que UIA reflexionassin perquè van governar des de 1979 a 2004 però, en canvi, han governat molts pocs anys des de llavors a ara\nPer Uep, fa dervers d'un any\nEl PSOE Artà es nega a formar un pacte d'esquerres perqué no és un partit d'esquerres!\nEl problema és que els partits d'obediència estatal, no pensen en el be del seu entorn, només volen que els mantinguin al càrrec i per aixó, han de fer com l'estruç, el cap sota l'ala i " sí bwana ".\nIdò quan trevalin cauran tots sols.


El 9 de maig de 2016 les Corts aproven la llei per a la creació de la nova empresa de ràdio i televisió públiques amb els vots a favor de PSPV-PSOE, Compromís i Podem; el vot en contra del Partit Popular i l'abstenció de Ciutadans. La llei dóna prioritat als antics treballadors de RTVV en la contractació en el nou organisme, encara que el Consell Jurídic Consultiu (CJC) ho rebutja i proposa canviar aquest punt al·legant que el legislador, "en el seu afany de recompensar al col·lectiu afectat en el seu moment", no pot propiciar "una tècnica que pot resultar contrària als principis legals d'igualtat, mèrit i capacitat".\nEl 27 de juliol del 2016 es proposen els membres del primer mandat del Consell Rector, amb Josep López Álvarez de president, encara que al no haver-hi acord entre els diferents grups parlamentaris per arribar a la majoria necessària s'ajorna la votació per al mes de setembre. Els candidats al consell arriben a ser qüestionats per haver-hi entre ells massa periodistes i cap professional en gestió empresarial. A més, Maite Fernández, la candidata proposada pel PPCV, és criticada per la AVM3J, Compromís i Podem per haver manipulat com a cap d'informatius en RTVV, destacant l'ocultació de l'accident de Metrovalencia del 2006.\n2018 Sense Emissió En proves Sense dades 2.4 - - - -\nA Wikimedia Commons hi ha contingut multimèdia relatiu a:Corporació Valenciana de Mitjans de Comunicació\nObtingut de «https://ca.wikipedia.org/w/index.php?title=Corporació_Valenciana_de_Mitjans_de_Comunicació&oldid=22087101»\nDarrera modificació: 11 oct 2019 a les 07:27


[dropcap]E[/dropcap]ls Nens del Vendrell es plantegen la tripleta de 8, és a dir, el 4de8, 3de8 i torre de 8 amb folre, pel proper divendres 26 de juliol en motiu de la diada castellera de Santa Anna, que es celebrarà a partir de les 13.30 hores a la plaça Vella de la capital del Baix Penedès.\nLa formació arriba en un gran moment de forma i amb part de l’objectiu assolit. Ja han completat el 4de8 en tres ocasions des de que va començar la temporada i a més, sumen una torre de 8 amb folre, la més matinera del seu historial, que van carregar a la diada del Pati de Valls al passat mes de juny.\nAra bé, si els vendrellencs volen aconseguir la somiada tripleta de 8 hauran de vèncer la seva bèstia negra, el 3de8, que no aconsegueixen des de 1977. Tot i recuperar la torre de 8 amb folre al 2010 , que no feien des dels anys 70, no han tingut la mateixa sort amb l’estructura del 3, que ha quedat en intent en diverses ocasions.\nEls Nens van ser la primera colla en descarregar el 3de8 al s.XX, però no el completen des de la diada de la Fira de Santa Teresa de 1976 mentre que el darrer carregat consta a la diada de Sant Fèlix de 1977, en la seva darrera participació a la jornada del 30 d’agost de Vilafranca.\nEn les darreres setmanes han preparat l’objectiu de manera intensa i les proves han donat molt bons resultats, com la de divendres passat on van col·locar l’aixecador, o la cassola, com anomenen al Penedès.\nA les 10 d’aquesta nit encararan el darrer assaig previ a la diada d’aquest divendres que començarà a les 12.30 hores del migdia i on actuaran com sempre, en solitari.\nVídeo dels Nens del Vendrell per la diada de Santa Anna


Neix la Sant Silvestre Swim a Begur\nUna desena de valents nedadors van travessar la badia de Sa Riera a Begur en el seu últim bany de l'any. És així com va néixer la primera edició d'una nova prova de caràcter festiu i nadalenc sota el nom de Sant Silvestre Swim.\nAmb un recorregut d'uns 200 metres que unia els dos extrems de Sa Riera des de la cala Port d'es Pi fins a la del Rei, nedadors de totes les edats i nivells van completar amb temps d'entre tres i cinc minuts una Sant Silvestre Swim que ha arribat a Begur per quedar-s'hi. Al finalitzar la travessa tots els assistents van compartir una recomfortant xocolata calenta.\nLa prova va estar organitzada per l'associació Begur Aigües Obertes, un col·lectiu que també va debutar aquest passat 2016 amb una multitudinària travessa sota la llum de la lluna plena el mes d'agost i que vol complementar l'oferta esportiva de la vila.\nEl mateix matí del 31 de desembre una nova inciativa també va veure la llum a Begur, quan el popular Home dels Nassos va passejar-se pels carrers del centre de la població per primera vegada per anunciar l'arribada del final de l'any.


Rafael Catalá acusa Puigdemont d'haver fugit «indignament i furtivament»\nRafael Catalá acusa Puigdemont d'haver fugit «indignament i furtivament» d'Espanya\nA més, ha assegurat que el president «està més pels sopars que per col·laborar i comparèixer»\nper Redacció dimecres, 22 de novembre 2017 - 12:32h | Actualitzat a 22/11/2017 13:00h\nEl ministre de Justícia, Rafael Català. | CatalunyaDiari.cat\nEl ministre Rafael Catalá ha assegurat que Puigdemont «va fugir furtivament i indignament per no haver d'assumir les seves responsabilitats amb la justícia». Aquestes paraules les ha pronunciat durant una interpel·lació urgent en la qual el secretari general del PDECat al Congrés, Jordi Xuclà, ha assegurat que Puigdemont col·labora amb la justícia.\n«Quan va marxar de nit furtivament sortint en un cotxe i ara es nega a comparèixer? Sembla que per tot el que té a veure amb comparèixer no està per feina. A Brussel·les està més preocupat pels sopars mentre els seus companys de Govern estan complint amb les seves responsabilitats», ha exclamat.\nA més, com recull l''ABC', el ministre ha defensat l'aplicació de l'article 155 i ha assegurat que aquesta s'ha fet «de manera prudent i proporcionada, d'acord amb la gravetat de la situació». En referència a això, Catalá ha considerat que la DUI ha estat «l'amenaça més greu a la democràcia de les últimes dècades» i ha instat a aquells que «han alimentat la confrontació social i el conflicte» a demanar perdó a la resta d'Espanya.\nTalls als subministraments dels jutges\nA més, ha assegurat que s'estan produint talls elèctrics i d'aigua a casa d'alguns jutges: «No conec cap constitucionalista que hagi pintat les façanes de cap independentista o a tallar els subministraments elèctrics i d'aigua dels jutges». El ministre ha considerat aquests actes d'«impropis en una societat de democràcia. Això sí que és una anomalia democràtica».


Independentistes... i d'esquerres\nPortada\tDocumentació\tHemeroteca\nPer Roger Palà. Publicat a la secció d'Opinió de Nació Digital.cat el 10 de juliol de 2012.\nEl passat 27 de juny es van fer públics els resultats de la segona onada de 2012 del Baròmetre del Centre d'Estudis d'Opinió (CEO). La majoria de mitjans de comunicació, a l'hora d'explicar els resultats de l'enquesta, han destacat una dada de forma gairebé exclusiva: per primera vegada en la història, el nombre de ciutadans partidaris que Catalunya tingui un estat propi supera percentualment qualsevol altra opció. L'estat independent d'Espanya és la preferència del 34% dels enquestats (l'any 2006 només ho volia un 13,9%). El 28% és partidari d'un estat dins d'una Espanya federal (aquesta és, històricament, la opció que havia reunit més adeptes) i un 25% ja veuria bé l'actual autonomia. En cas que es produís un referèndum sobre la independència de Catalunya, els resultats encara són més explícits: el 51% dels ciutadans afirma que votaria a favor, mentre que tan sols un 21% ho faria en contra.\nQue el 51% de catalans tingui decidit que dirà “sí” en un referèndum sobre la independència és una informació molt rellevant, i és lògic que els mitjans de comunicació hi hagin dedicat una atenció prioritària. Ara bé: a l'hora d'explicar un Baròmetre que compta amb desenes de taules estadístiques, l'anàlisi hauria d'anar una mica més enllà. Hi ha dades que s'han destacat menys, i algunes són molt significatives si el que volem és fer un retrat fidel de la societat catalana actual. Per exemple: tot i que en els últims anys l'anomenat “sobiranisme transversal” ha estat en boca de molts opinadors a l'hora d'explicar el creixement dels partidaris de l'estat propi, resulta que la gran majoria d'independentistes catalans són d'esquerres. El catedràtic de Ciència Política de la UB Jordi Matas ha fet l'exercici de creuar les dades entre ideologia i partidaris de l'estat propi, i n'esbossava algun resultat en aquest article al diari El País. El balanç és contundent: el 70% dels ciutadans que votarien “si” se situen a l'esquerra de l'arc ideològic. Mirant al detall, gairebé la meitat dels independentistes (un 46%) es considera netament d'esquerres. El centre esquerra té un 22% de partidaris, i el que a l'enquesta s'anomena “extrema esquerra”, un 2%. En canvi, els sobiranistes de dreta són una clara minoria: tan sols un 11%, xifra que inclou els qui s'adscriuen al centre dreta, la dreta i l'extrema dreta. Per últim, un gens menyspreable 17% d'independentistes es defineix”"de centre”.\nS'entén, però, que la majoria de mitjans no hagin realitzat aquesta lectura. Posar el focus no només en la qüestió nacional, sinó també en la qüestió social, dibuixa un panorama gens còmode per a l'actual coalició governant. Algunes dades més que pràcticament ningú ha destacat: la principal preocupació dels catalans és l'atur (34% dels enquestats), la segona, el funcionament de l'economia (12%) i la tercera les retallades al sector públic (8%). El sistema de finançament de Catalunya, probablement el tema que ocupa més espai en les seccions de política dels nostres diaris, apareix en quart lloc (5%). Més dades: el 75% considera que la situació econòmica del país és avui pitjor que fa un any; i el que és pitjor: el 50% afirma que la seva situació personal ha empitjorat durant el mateix període. Una constatació que les “polítiques d'austeritat” de l'actual Govern no estan tenint l'efecte desitjat a l'hora de sortir de la crisi. Al mateix temps, tampoc és cert el tòpic que diu que la gent passa de la política. Al ser preguntats sobre quin hauria de ser el principal objectiu del país durant els propers deu anys (amb quatre opcions tancades) la majoria dels enquestats (un 44%) considera que caldria augmentar la participació dels ciutadans en la presa de decisions públiques, per sobre d'aturar la pujada dels preus o “garantir l'ordre en el país”. Sembla que l'“efecte indignats” ha calat a fons.\nDe l'anàlisi d'aquestes dades se'n desprenen com a mínim dues conclusions. Una afecta als mitjans de comunicació i l'altra al Govern de Catalunya. Pel que fa la als primers, no s'entén que, sent majoria els independentistes d'esquerres, aquests estiguin tan infrarepresentants en els espais de debat i opinió. Resulta estrany que els partidaris de l'estat propi que ostenten més altaveus siguin majoritàriament d'adscripció liberal o conservadora, de la mateixa manera que tampoc no es correspon amb la realitat social que els opinadors d'esquerres siguin majoritàriament federalistes, autonomistes o unionistes. I pel que fa al Govern, no té cap sentit que en un context en què la majoria de la població es partidària de polítiques progressistes i es decanta per l'estat propi, CiU s'entesti a pactar amb un partit de dretes i espanyolista com el PP per seguir retallant l'estat del benestar sense plantejar horitzons nacionals engrescadors. El president Mas, si vol, té la oportunitat de passar a la història: només cal que, fent cas del parer de la majoria, aturi les retallades i comenci a assentar les bases per a l'exercici del dret a l'autodeterminació. Si no s'hi veu capaç, el millor que pot fer és posar punt i final aquest Govern i convocar eleccions. A partir d'aquí, l'esquerra partidària del dret a decidir hauria d'enfrontar-se al repte de presentar una alternativa que estigués a l'alçada del moment històric i que, vista la radiografia social del país, tindria la simpatia de gran part de la ciutadania.\nUna detenció entre tantes\nMor Jordi Moners, independentista històric, militant del FNC, PSAN, MDT i Catalunya Lliure\nLa meva iaia, una MENA\nEl veïnat assoleix tallar la Meridiana per 50a nit consecutiva malgrat la repressió policial\nUna seixantena de personalitats argentines firmen un manifest de suport a Catalunya\nCentenars de persones tallen de nou la Meridiana i ja són 47 nit consecutives\nUna nit més tallen la Meridiana i ja en són 44 consecutives\nUrnes, repressió i judicis\nQue alcin la mà el súbdits de Felipe VI...\nMobilitzacio nord-catalana a Perpinyà i París "perquè visquin les nostres llengües"\n1979: créixer i combatre: 40 anys d'estratègia independentista\nJo Ta ke vs Sit and Talk\nAndreu Nin i el PSUC, els Jocs Olímpics de 1992 i altres\nPresentació de la sectorial de Persones Represaliades de l'ANC en un acte a l’antiga presó Model de Barcelona\n(cc) 2006 - 2019 · Comitium Suite · Dissenyat per Fuksia · Equip de Llibertat.cat - Avís legal - correu@llibertat.cat · XHTML vàlid


carnaval archivos - Cetrencada\ncarnavalcarnestoltesDiversitatRua de la Disbauxasitges\n45 carrosses. Més de 2.200 persones desfilant. 260.000 espectadors. Totes aquestes són dades espectaculars, tant com ho és un dels 10 carnestoltes més grans del món històricament: La Rua de la Disbauxa de Sitges. La il·lusió i la celebració són les protagonistes d’un esdeveniment que és festiu, però que també porta un treball previ de més de 4 mesos d’antelació.\nLa Societat Recreativa El Retiro és l’encarregada d’organitzar aproximadament la meitat de les carrosses. Al novembre, la majoria de les colles d’aquesta associació ja es troben immerses en el procés d’elaboració del seu petit espectacle. Un exemple és la colla “1, 2, 3 i…”, de la qual formen part més de 180 persones. Perquè tot surti rodó, 20 persones de la colla hi dediquen pràcticament tots els caps de setmana, tot treballant des d’una nau d’un polígon a la perifèria de la ciutat. 20, ni més ni menys, com els anys que porta aquesta colla celebrant la diversitat al Carnestoltes de Sitges.\nAquest cop volien que la desfilada fos diferent, que hi hagués un toc d’originalitat i màgia. La idea: el vestuari africà i la commemoració d’aquestes dues últimes dècades. Per això, segons el coordinador de la colla Ignacio Ros, van titular la cavalcada “Tambors d’Àfrica per sempre”. Així doncs, el destí va voler que jo formés part d’aquell dia interpretant una cançó, el títol de la qual és precisament “Per Sempre”.\nAcaba una setmana de bojos. El llançament de #Directament🏹, el rodatge d'un dels projectes més espectaculars de la meva vida🏎, i ahir concertet al Carnestoltes de Sitges🎊. Molta feina, però també molta il·lusió. Ho estem aconseguint mica en mica, família🍀. @creamusicbcn\nA post shared by ROGER ARGEMÍ (@roger_argemi) on Mar 4, 2019 at 12:31am PST\nVaig poder viure l’entusiasme i la festa de tots els participants de l’esdeveniment en primera persona, acompanyat d’una reina africana que ballava al compàs de la música. Des del moment en què les carrosses van començar a sortir, els nervis van començar a aflorar a la número 42. Tots érem conscients que l’objectiu era que tot sortís bé, preparats per afrontar el clímax: el moment davant dels mitjans. La sensació va ser immillorable. Els llançaments de confeti i l’alegria col·lectiva van fer evident que no es tracta d’un carnestoltes qualsevol: és la celebració de la diversitat feta realitat.\nCarnestoltes de Sitges. Font: Ajuntament de Sitges.


Robert Gerhard (Valls 1886-Cambrige 1970) va ser un dels més grans compositors catalans i espanyols del segle XX .\nDe 1934- 1944 dedica tota la seva energia creativa a composar música per ballet. Una trobada entre el músic i el director dels ballet russos Anton Doroti va fer possible l’inici d’una col·laboració amb el ballarí i coreògraf d’aquesta companyia Leonide Massine ,d’on surt la idea de crear conjuntament un ballet surrealista d’un acte anomenat ARIEL inspirat en la tempesta de William Shakespeare.\nQuan Massine va escoltar la composició va desistir de fer la coreografia per considerar-la massa simfònica pel que només va ser estrenada en concert el 19 d’abril de 1936 al Palau de la Música Catalana dirigida per Hermann Scherchen .\nL’obra havia de ser interpretada pels ballets russos de Diaghilev , amb decorats i vestuari de Joan Miró, i llibret de J.V. Foix.\nEl projecte ARIEL parteix de la idea de l’Associació dels Amics de la Música de Valls de representar per primera vegada a la història l’obra ARIEL i de la idea de la ballarina Carme Vidal d’obrir-lo a les escoles perquè sigui representat per xiquetes i xiquets de primària dels centres docents de Valls i Picamoixons.\nL’obra es representarà al Centre Cultural en el marc de les Festes Decennals de la Mare de Déu de la Candela tenint com a punt de partida els textos, decorats i vestuari del projecte original de principis del segle XX i la representació en directe de l’orquestra Camarata XXI dirigida per l’alemany Tobias Gossmann .\nEl projecte a l’escola és un treball interdisciplinari entre les assignatures de música, llengua, arts plàstiques, i educació física que comporta la implicació i la complicitat de les escoles i que permet apropar la música de Robert Gerhard i la dansa a nenes i nens que d’altre manera no tindrien contacte amb elles.\nEls alumnes que participen de la nostra escola són els 3D Tridimanesionals, és a dir, els alumnes de la classe de 4t, 5è i 6è.\nPREMSA RELACIONADA ON SORTIM\nHem sortit al diari de Tarragona del dissabte 15 de gener de 2011\nDIES D’ASSAIG AL CENTRE:\n– 3 I 17 DE DESEMBRE\nDIES D’ASSAIG AL CENTRE CULTURAL:\n– DIJOUS 30 DESEMBRE\n– DIVENDRES 14 DE GENER\n– DILLUNS 24 DE GENER\n– DIMARTS 25 DE GENER\n– DIMECRES 26 DE GENER\nREPRESENTACIONS AL CENTRE CULTURAL\n– DIVENDRES 28 DE GENER\n– DISSABTE 29 DE GENER\n– DIUMENGE 30 DE GENER\nMÉS PREMSA AMB ARIEL:\nFESTES DECENNALS: PROGRAMA\nEL VALLENC: CREACIÓ ARTÍSTICA AMB ACCENT LOCAL\nALT CAMP DIGITAL: REUNIÓ INFORMATIVA PARES 280 XIQUETS I XIQUETES\nDEL CAMP.CAT: L’AMV PRESENTA UNA NOVA TEMPORADA MUSICAL MARCADA PER LES DECENNALS\nMESA COORDINADORA DE FESTES: CONFIRMACIÓ D’ARIEL A LES DECENNALS\n2 thoughts on “ARIEL A LES DECENNALS”\nNúria Besora 24 gener 2011 at 19:42\nEi! Molta merda!\nSusagna 26 gener 2011 at 23:40\nUna gran experiència per gaudir i recordar.


El FC Andorra fa història i ja és equip de segona divisió (1-0) - FÒRUM.ad\nEl 21/05/22 22:44\nCelebració per l’ascens del FC Andorra a 2a. (ATV/Joel Romero)\nEl FC Andorra ha fet història i per primera vegada jugarà a la segona màxima categoria del futbol espanyol. Els tricolors s’han imposat a l’UCAM Múrcia amb un solitari gol de Carlos Martínez al minut 31 de la primera meitat i han aprofitat l’empat del Vila-real B contra el Linense.\nDia històric per al futbol del país. L’Andorra ha trencat una nova barrera i aquest dissabte a l’Estadi Nacional s’ha convertit en nou equip de la Lliga Smartbank. Una fita sense precedents que ha arribat gràcies al triomf contra l’UCAM Múrcia en la penúltima jornada de lliga i la relliscada del Vila-real B a casa contra el Linense. La victòria per 1 a 0 ha anat acompanyada d’una festa a les graderies amb 3.130 espectadors, entre els quals també ha estat present Gerard Piqué.\nEls d’Eder Sarabia han dominat la possessió els primers compassos, tot i que sense generar gaire perill. L’ocasió més clara ha estat una internada d’Altimira al quart d’hora que ha refusat el porter.\nEls murcians han guanyat protagonisme amb un parell de possessions llargues, però l’Andorra ha colpejat primer i al minut 31 ha arribat el gol. Marc Fernández ha recuperat a tres quarts i ha filtrat una passada a l’espai perquè Carlos Martínez fes el primer de la nit.\nFC Andorra vs UCAM Múrcia (@fcandorra)\nEl gol ha esperonat els tricolors que s’han bolcat en atac, però sense precisió als darrers metres. Al descans, 1 a 0.\nEl guió no ha variat al pas per vestidors i l’Andorra ha agafat les regnes del partit. Els locals han mantingut el domini de la pilota i això els ha garantit una certa tranquilitat. Al minut 74, Carlos Martínez ha disposat de l’opció més clara per ampliar el marcador en una rematada a l’àrea petita a passada d’Altimira, però el seu xut l’ha refusat Pedro.\nAl 77, Altimira ha fallat una ocasió sol a segon pal, després d’una bona triangulació entre Marc Fernández i Martí Vilà. La tensió era palpable, però l’equip ha sabut controlar els nervis i s’ha endut el partit i l’ascens. Al final, 1 a 0.\nEls tricolors jugaran el darrer partit de lliga la setmana vinent al camp del Linense i després disputaran la final de 1RFEF contra el Racing de Santander.\nNotícia Anterior: Una ciclista, ferida en un accident a Aixirivall\nSegüent Notícia: L’Esperit engendra la comunió i fa caminar junts


Kask Valegro Vermell comprar i ofertes a Bikeinn\nAcabes de trobar la millor oferta per Kask Valegro! Pensa en bikeinn si vols renovar o complementar el teu equipament de ciclisme. bikeinn és una botiga online que treballa amb les millor marques esportives nacionals i internacionals com Kask per oferir-te tot el que necessitis per practicar esport. Consulta tots els productes disponibles de la categoria Proteccions.\nUn producte excel·lent i un servei impecable.


The Europe Area Growing Confidence - Reporter de la UE\nAl gener, l'indicador de sentiments econòmics (ESI) va augmentar en 1.4 punts tant a la UE (a 90.6) com a la zona de l'euro (a 89.2) 1. A la UE, la confiança va millorar en els serveis, la construcció, el comerç al detall i entre els consumidors, alhora que es deteriora lleugerament en la indústria. A la zona de l'euro, la confiança es va incrementar en la construcció, els serveis i els consumidors i es va mantenir àmpliament inalterada en la indústria i el comerç al detall. A ambdues regions, l'IESE es va incrementar per tercer mes consecutiu, però es manté molt per sota de la mitjana a llarg termini. Entre els set estats Estats membres més grans de la UE, la ESI va registrar increments a Alemanya (+ 2.5), Països Baixos (+ 1.0), Espanya ( + 0.5) i el Regne Unit (+ 0.5). Es va mantenir sense canvis a Itàlia i es va mantenir àmpliament a França (-0.3), mentre es va deteriorar a Polònia (-1.3).\nLa confiança en la indústria es va deteriorar lleugerament a la UE (-0.5) i es va mantenir generalment estable a la zona de l'euro (+0.3). El desenvolupament benigne a la zona de l'euro es deu a avaluacions més positives de les existències de productes acabats i a millors expectatives de producció, mentre que es va deteriorar l'avaluació del nivell actual de llibres de comandes generals. A la UE, la disminució de la confiança va ser motivada per avaluacions més negatives de les existències de productes acabats i els nivells actuals de llibres de comandes generals, mentre que les expectatives de producció es van mantenir sense canvis. En ambdues àrees, el nivell actual de llibres de comandes d’exportació es va avaluar de manera molt més negativa. L'avaluació dels directius de la producció passada de les seves empreses va millorar lleugerament a la zona de l'euro i es va mantenir sense canvis a la UE.\nLa confiança en els serveis va augmentar (notablement) a la UE (+3.7) i a la zona de l'euro (+1.0), alimentada per expectatives de demanda més elevades i una millor avaluació de la situació empresarial passada. Les opinions dels directius sobre la demanda passada van millorar a la UE i es van mantenir generalment estables a la zona de l'euro. La confiança en el comerç al detall va augmentar a la UE (+0.8) i es va mantenir sense canvis a la zona de l'euro (+0.3). A la UE, les expectatives dels negocis van millorar i el volum d’estocs es va veure de manera més positiva, mentre que la situació actual del negoci percebuda es va mantenir generalment estable. A la zona de l'euro, el fort augment de la situació empresarial esperada va compensar amb escreix les avaluacions més negatives del volum actual de valors i la situació empresarial actual. La confiança en el sector de la construcció va millorar notablement tant a la UE (+3.9) com a la zona de l'euro (+4.6). En ambdues àrees, l'augment va ser impulsat pels dos components de l'indicador de confiança, és a dir, llibres de comandes i expectatives d'ocupació.\nLes perspectives d'ocupació es van avaluar de manera menys pessimista entre tots els sectors de les dues regions. No obstant això, per a la indústria i els serveis de la zona de l'euro, les millores van ser lleus. Les expectatives de preus de venda van disminuir tant a les regions com a tots els sectors, tret dels minoristes de la UE, que preveien augmentar els preus.\nLa confiança del consumidor va augmentar tant a la UE (+2.0) com a la zona de l'euro (+2.4). Aquests desenvolupaments estan fonamentats per tots els components. A les dues regions, el pessimisme sobre la situació econòmica general futura i les tendències de l’atur es van reduir significativament i les expectatives dels enquestats sobre la situació financera de les seves llars i els seus estalvis en els propers dotze mesos van millorar.\nLa confiança en els serveis financers, que no s’inclou a l’ESI, va augmentar tant a la UE (+1.0) com a la zona de l’euro (+2.6). Els augments van ser impulsats principalment per la millora de les avaluacions de la demanda passada i les expectatives de demanda significativament millors. L'avaluació dels directius sobre la situació empresarial passada va millorar a la zona de l'euro i es va deteriorar a la UE.\nEn l’enquesta trimestral sobre la indústria manufacturera, realitzada al gener, els gestors industrials de la UE i de la zona de l’euro no van informar de canvis en el nombre de mesos de producció assegurats per comandes a mà en comparació amb l’enquesta anterior realitzada a l’octubre. Tot i això, la seva avaluació de les noves comandes va ser molt més positiva i les expectatives de volum d’exportacions van ser significativament més altes. L'avaluació dels directius de la seva posició competitiva als mercats estrangers fora de la UE va millorar a la UE, però es va deteriorar a la zona de l'euro. Va disminuir el saldo de gestors que van informar de la capacitat de producció més que suficient, i no insuficient. En conseqüència, la utilització de la capacitat va millorar lleugerament fins al 77.6% a la UE i el 77.2% a la zona de l'euro.


La política europea de cooperació, Montblanc i l’esport adaptat, cursos de la XXX UEG - Fundacio General - FGUV\nEstàs a: Inici > Arxiu de notícies > La política europea de cooperació, Montblanc i l’esport adaptat, cursos de la XXX UEG\nLa política europea de cooperació, Montblanc i l’esport adaptat, cursos de la XXX UEG\nContinua obert el termini per a inscriure’s en la XXX UEG fins al pròxim 7 de juliol, que enguany oferta 21 cursos de 20, 15, 12 i 10 hores. Entre aquests, es troben les accions formatives organitzades pel Patronat Sud-Nord i el Centre de Documentació Europea. La Unitat per a la Integració de Persones amb Discapacitat també participa en un curs d’esport adaptat.\nContinua obert el termini per a inscriure’s en la XXX edició de la Universitat d’Estiu de Gandia fins al pròxim 7 de juliol, que enguany oferta 21 cursos de 20, 15, 12 i 10 hores. Entre aquests, es troben les accions formatives organitzades pel Patronat Sud-Nord i el Centre de Documentació Europea. La Unitat per a la Integració de Persones amb Discapacitat també participa en un curs d’esport adaptat.\nEl Patronat Sud-Nord, mitjançant la Càtedra UNESCO d’Estudis sobre el Desenvolupament, organitza el curs ‘Ara més que mai. la política europea de cooperació al desenvolupament en temps de crisi’, per al qual concedeix un màxim de 15 beques. Aquesta ajuda cobreix exclusivament l´import de la matrícula del curs i podran sol·licitar-se fins el 12 de juliol (inclòs) mitjançant la pròpia matrícula en el curs.\n+Info, fent CLIC ACÍ.\nPer la seua banda, el Centre de Documentació Europea proposa el curs ‘Montblanc, Europa per a tots’, amb una duració de deu hores, que s’impartirà del 22 al 24 de juliol. El curs compta, a més, amb el reconeixement del Servei de Formació Permanent i Innovació Educativa de la Universitat.\nPer últim, la XXX UEG acull el curs ‘Esport Adaptat: Espais per a la intervenció, recursos per a la inclusió’, que s’impartirà en el Campus de Gandia els dies 22 i 23 de juliol, i que compta amb la col·laboració de la Càtedra Divina Pastora d’Esport Adaptat. El seu objectiu principal és facilitar recursos i experiències a l’alumnat en els diferents àmbits d’actuació de l’esport adaptat: terapèutic, educatiu, oci i temps lliure, sensibilització social i competitiu. Hi participa la Unitat per a la Integració de Persones amb Discapacitat.\nProgramació completa de la XXX UEG, en aquest enllaç.\nPublicat en: Formació, Integració, Documentació


BONES PRÀCTIQUES [CPNL]\nSou aquí: Els wikis del CPNL » II Jornades aprendre llengües al segle XXI. Barcelona, juny 2013 » BONES PRÀCTIQUES\nDisseny d'activitats autocorrectives en entorn Moodle: una manera de seguir treballant continguts fora de l'aula, a càrrec de Mònica López Bages del CNL de Tarragona\nResum: En aquesta presentació, mostrarem el procés de disseny d'un curs semipresencial, en què l'alumne pot seguir treballant continguts fora de l'aula de manera autònoma. L'entorn virtual Moodle, ens permet crear una sèrie de tasques autocorrectives (qüestionaris de diversos tipus), que, a més, permeten als tutors poder seguir la progressió de l'alumne, així com el treball que veritablement desenvolupa fora de l'aula. L'entorn virtual Moodle facilita que l'alumne estigui connectat amb els seus companys de manera gairebé constant, per la qual cosa la formació i l'aprenentatge és més cooperatiu i actiu.\nLa imbricació del projecte d’arrelament i cohesió en el procés d’aprenentatge de la llengua (o viceversa). Estratègies de planificació i coordinació dels tres serveis de català del CPNL a l’Alt Empordà. Resum de bones pràctiques, a càrrec d'Imma Trias i Dolors Barceló del CNL de Girona\nResum: S'exposarà la importància de l'elaboració d'un discurs, a partir de les directrius marc del CPNL, que quedi reflectit en el projecte de Servei i que permeti traçar línies estratègiques que prenguin forma en actuacions dins i fora de l'aula que constitueixen bones pràctiques pedagògiques.\nUna proposta d'unitat didàctica: La radionovel·la, a càrrec de Maria Miret i Griselda Encinas del CNL de l'Eramprunyà\nResum: Hem pensat fer una unitat didàctica diferent de la metodologia habitual. Els nostres objectius són: en primer lloc, potenciar la creativitat dels alumnes perquè a través de l’elaboració d’una radionovel•la (o radiorelat) decideixin i treballin els continguts gramaticals, estilístics, de lèxic, de fonètica, etc., necessaris per a la seva realització. En segon lloc, que a partir d’una activitat més lúdica els grups es cohesionin, es creïn complicitats entre els alumnes i, en definitiva, que siguin conscients de la importància de treballar en equip. En darrer lloc, que la unitat didàctica pugui adaptar-se a qualsevol nivell.\nDocument complet: la radionovel·la\nXatCat, català en petit format, a càrrec de Judit Riart, Teresa Prades i Sílvia Xicola del CNL de Barcelona\nResum: Projecte XatCat, curs de llengua oral adreçat a joves en format càpsules, amb sessions independents i temes actuals i d’interès per oferir entorns d’ús de la llengua catalana, facilitar l’hàbit d’establir-la com a llengua d’interacció i promoure-la com a llengua vehicular en qualsevol àmbit.\nLa llengua oral a l'aula, a càrrec de Palmira Freixa, Joan Terrassa, Montse Campoy, Laia Bonet i Anna Gayà del CNL Vallès Occidental 3\nResum: Reflexió sobre l'estat de la qüestió de la llengua oral als cursos de català per a adults. Estratègies per a fomentar-ne l'ús.\nNomés un 10% de les llengües del món han desenvolupat posteriorment un sistema d'escriptura, és a dir que les llengües són sistemes primàriament orals. Partint d'aquesta premissa, creiem que donem prou importància a la llengua oral a l'aula? Com la treballem? Què podem fer per a augmentar-ne l'ús i millorar-ne la qualitat? Com caldria avaluar-la?\nEn els mètodes tradicionals d'ensenyament, hi preval el domini de la llengua escrita. Fins a quin punt els llibres de text i la nostra pràctica docent encara segueixen aquesta tendència? Quines estratègies d'aprenentatge ens poden ajudar a capgirar-ho?\nUna adaptació de “Llegim en parella” a les aules del CPNL. Com millorar la lectura en veu alta i la comprensió lectora, a càrrec d'Anna Vidal i Eugènia Baqueró del CNL de l'Alt Penedès i el Garraf\nResum: Presentem una adaptació del programa “Llegim en parella” als cursos de català per a adults. Aquesta proposta de didàctica és una mostra de treball cooperatiu aplicat a la lectura. Som conscients que la lectura sempre és un dels punts fluixos dels cursos de català, ja que el professorat no té temps de treballar-la a fons a classe. En canvi, el treball en parella ofereix als alumnes l’oportunitat de gaudir de temps per llegir en veu alta i de ser escoltats de manera activa, dues pràctiques que, d’altra manera, no els podríem oferir. En el cas dels cursos de català per a adults, i com a forma d’enriquiment del programa original, proposem aprofitar la diversitat d’habilitats de l’alumnat per fer que les parelles s’intercanviïn els rols.\nLa reflexió sobre les actituds lingüístiques a l’aula. Un pont entre ensenyament i dinamització, a càrrec de Carles de Rosselló del CNL L’Heura\nResum: Es presentaran les unitats didàctiques que s’han fet per a cada grau —des del nivell Inicial fins al nivell D— per treballar les actituds lingüístiques dels alumnes. Cada unitat està pensada perquè ocupi, com a molt, una sessió i s’hi proposen activitats perquè els alumnes puguin expressar la seva opinió o els sentiments que tenen al voltant de la llengua. Després amb el grup-classe es treballen aquestes actituds a partir de la reflexió i el respecte a la diversitat.\nÚs del Facebook als cursos i Català 2.0, a càrrec de Silvana Casellas, Oriol Torras i Maria Fradera del CNL de Cornellà de Llobregat\nResum: La presentació exposa els resultats de dues bones pràctiques 2.0 dutes a terme al CNL de Cornellà de Llobregat. D’una banda, l'ús del Facebook entès com a eina de dinamització, cohesió i motivació del grup-classe i espai de comunicació entre l’alumnat; i de l’altra, els dos cursos duts a terme sota el nom genèric de Català 2.0, pensats per potenciar sobretot l’expressió oral i l’ús de les xarxes socials.\nCom interactuen els alumnes al blog Parlem català, a càrrec de Natàlia Tomàs i Ferran Sahun del CNL de l'Hospitalet\nResum: La presentació tractarà sobre dos recursos que han motivat la participació dels alumnes: “Educaplay, aprendre de manera interactiva” i “El meu país, els alumnes protagonistes”. L’educaplay permet crear fàcilment activitats interactives en català. La secció El meu país del blog Parlem català fomenta que els alumnes de cursos bàsics i elementals presentin per escrit el seu lloc d’origen mitjançant textos breus i imatges. La secció El meu país del blog Parlem català fomenta que els alumnes de cursos bàsics i elementals presentin el seu lloc d’origen amb un audiovisual o per escrit mitjançant textos breus i imatges.\nTasca a la carta. Vídeos per i per a principiants, a càrrec de Núria Comas i Lourdes Subirà del CNL Eramprunyà\nResum: Aquesta activitat neix de la necessitat de poder disposar de material audiovisual que serveixi com a eina d’aprenentatge per a alumnes de nivell bàsic. Així, ens vam plantejar l’objectiu que l’alumnat de cursos bàsics elaborés guions com a tasca final per tal d’enregistrar-los en una fase posterior, alhora que volíem fomentar l’ús de la llengua catalana i el treball cooperatiu entre l’alumnat del Servei. El que va començar sent una tasca final d’aula va derivar en un taller de teatre format per alumnes de tot el servei. En aquests moments, ens trobem en la 3a fase: elaborar activitats a partir d’aquests vídeos per tal que l’alumnat disposi d’un material adequat al seu nivell.\n2jornadaens/bones_practiques.txt · Darrera modificació: 10/09/2013 11.52 per Carme Bové


Es necessiten eleccions, perquè es necessita govern – Josep Burgaya\nEs necessiten eleccions, perquè es necessita govern\n16/01/2021 per Josep Burgaya, posted in Articles\nCatalunya fa temps que està sense Govern, massa. No és només que la interinitat post-Torra ja dura des del mes de setembre, que és un lapse molt gran i encara més en la situació excepcional que vivim, sinó que, de fet, els temes que realment afecten al benestar dels ciutadans així com el seu futur fa anys que no es troben entre les prioritats dels nostres governants. Catalunya es veu fracturada i dividida políticament, socialment sense expectatives i havent perdut dinamisme i molt pes en el terreny econòmic. La declinació és llarga i ningú del mainstream dominant sembla disposat a fer res per invertir la tendència. Hi ha un relat falsari que es continua mantenint, mentre el país es dessagna entre tanta deixadesa pràctica. Fa anys que no hi ha, en termes reals, un projecte de país més enllà de plantejaments idíl·lics i probablement irreals. No hi ha polítiques de desenvolupament econòmic, no s’inverteix en reindustrialització i els esforços en innovació són molt escassos. Hem perdut competitivitat econòmica, ho fiem tot a un sector turístic regressiu i Barcelona ha deixat de ser la ciutat referent de la Mediterrània. El món ja no ens mira. Faltats d’inversió i amb intents privatitzadors els serveis públics són lluny de ser modèlics i d’estar a l’alçada d’un Estat de benestar avançat, mentre la desigualtat social progressa i les persones en zona d’exclusió són cada vegada més. La pandèmia ha acabat per fer-nos mostrar les vergonyes. El problema no és tant que no s’hagi gestionat de manera gaire digne l’emergència sanitària –a tot arreu s’han comès errors-, sinó que s’hagi optat primer per polititzar-ho de manera burda culpant de les imperícies pròpies a l’Estat, per passar després a un període, que arriba fins avui, on la prioritat és fotre’s els plats pel cap entre els socis de govern els quals a les portes d’unes eleccions es mostren incapaços de prendre les mesures que la greu situació demana. Molta sobreactuació, innombrables i llarguíssimes rodes de premsa sense sentit i no es transmeten missatges clars a la ciutadania. Posicionaments i manifestacions sempre en clau de deixar en evidència a uns contrincants que, coses paradoxals, són els seus socis de govern.\nS’imposa un canvi de cicle, de cultura i d’actitud. Probablement, també, de gent. Es necessiten eleccions i, guanyi qui guanyi, el govern que surti de la correlació parlamentària prengui les regnes, tanqui el llarg període de deixadesa i acabi amb aquest buit de poder que resulta del tot insostenible. Probablement, no només seria bo sinó també necessari poder bastir una majoria la preocupació de la qual siguin les polítiques econòmiques i socials, el benestar de la majoria, i s’emprengui un camí de dinamització i s’expliqui un autèntic full de ruta. Trencar la dinàmica dels blocs, malgrat el que es digui en campanya electoral, és aparentment el millor camí per intentar recuperar una convivència i cohesió de fa temps perduda. Restablir aquell vell eslògan de “Catalunya, un sol poble” que ara ens sona molt llunyà, gairebé una entelèquia. Les eleccions, doncs, són la porta d’entrada d’una nova època política i social a Catalunya, no n’hi ha una altra. Haurien de simbolitzar no tant un canvi de sigles, com d’actituds i predisposicions. Darrerament, hi ha qui posa en dubte la seva celebració en la ja tardana data del 14 de febrer. La pandèmia no hauria ni pot ser l’excusa. Es poden celebrar amb totes les garanties sanitàries, com amb elles continuem anant cada dia a treballar o a comprar. Justament perquè estem en una situació excepcional que requereix un govern fort que no tenim, resulta ineludible no posposar més una cosa que és necessària i inajornable. Fins fa molt poc, la major part de l’arc parlamentari ho compartia. El cop a la taula que ha donat el PSC amb la candidatura de Salvador Illa, l’abandó de l’estratègia del perfil baix que havia practicat, fa que ara alguns partits vulguin ajornar els comicis, guanyar temps i a veure si, mentrestant, desgasten al candidat socialista. Una vegada més el càlcul electoralista per davant del que és necessari. Tinc la sensació que una bona part de la ciutadania, independentista o no, comença a estar una mica farta de tot això. Es podria donar el cas que, el temps guanyat, se’ls fes molt llarg a alguns que es pensen que els juga a favor.\nNext postTrump i Catalunya


Calen més recursos per a l'hospital de Palamós, segons ERC\nEl candidat gironí d'Esquerra Republicana de Catalunya en les eleccions al Parlament, Pere Vigo, creu que l'hospital de Palamós necessita més recursos econòmics per mantenir el nivell d'atenció desitjat. Vigo, que aquest cap de setmana ha presentat a Palamós el programa de sanitat d'ERC, creu que les llistes d'espera continuen sent el principal problema que arrossega aquest centre hospitalari.Segons el candidat republicà, el Baix Empordà té un potencial de 100 mil usuaris del sistema de sanitat públic, una xifra que a l'estiu arriba als 600 mil. Considera que, gràcies als professionals, l'atenció que rep la població és bona. No obstant, considera que no es pot estalviar a costa dels recursos humans i que cal més inversió en l'hospital de Palamós. Segons Pere Vigo, el centre ha de créixer.\nCITA ERC 1\nUn dels pròxims equipaments que incorporarà l'hospital de Palamós serà un TAC però, segons Esquerra, caldria també una unitat de ressonància magnètica.\nAmb tot, els republicans opinen que el principal hàndicap que arrossega l'hospital comarcal és el de les llistes d'espera. Es tracta d'un problema amb un impacte molt gran si el comparem amb d'altres centres com l'hospital de Figueres. Pere Vigo explica perquè.\nCITA ERC 2\nPere Vigo va presentar aquest divendres a Palamós el programa electoral d'ERC pel que fa a sanitat. Sota el lema "més salut, més aprop", el programa proposa una nova cultura basada en la promoció de la salut i no en l'atenció a la malaltia. També reclama un finançament adequat, facilitar l'accés de les persones als serveis sanitaris i millorar la gestió i eficiència d'aquests serveis.


Ferran Aguiló | 12 juliol 2011\nQuan Josep Melià agafà el timó d'UM assegurà que s'havia acabat actuar com el sindicat d'interessos que jutges i fiscals demostraren que era. Tant s'ho cregueren alguns que arrufaren el nas i cercaren altres excuses per allunyar-se: si no podien fer allò que sempre havien fet, aleshores aquell no era el seu projecte. Alguns mesos més tard, Jaume Font iniciava el seu camí en solitari i, a la recerca de l'espai polític propi, es definia regionalista i mantenia una prudencial distància de la formació de Melià.\nAportà al debat polític la promesa de no fer allò que tampoc Melià no volia fer; deixaven per la història el binomi centre regionalista-frontissa venal. Però els tests s'assemblen a les olles (o la cabra tira al monte, que dirien els castellans) i +Acció, el partit local fill de l'UM tradicional i ara soci de la Lliga, ha tret l'ADN a passejar per fer el que tots menys ells havien promès no tornar a fer. Posats a recuperar la saviesa popular: qui s'assembla als seus no fa tort ningú i, per això, ni sabem ni sabrem les raons del pastereig del vot de Ginard, tan coherentment uemita.


VISITEM AL BISBE DE SOLSONA\nDimarts 13 de desembre el president del Sol del Solsonès, Enric Serra i una representació de la junta, equip tècnic i membres del club social del Sol, vam anar a visitar a Monsenyor Xavier Novell, Bisbe de la diòcesi de Solsona.\nEl motiu de la visita era felicitar-l’hi les festes de Nadal i commemorar el primer any de la seva ordenació a la Catedral de Solsona, com a Bisbe de Solsona, que es complia el dia 12 d’aquest mes. També l’hi vam agrair la seva generositat per haver fet possible que el Sol acollis la Creu dels joves, el 28 de juny de 2010.\nAgraïm la evangelització que està portant a terme a la nostra societat. Gràcies per haver-nos rebut i haver pogut compartir una estona de convivència i bones experiències. Amb fe i esperança, desitgem que la bona sintonia que sempre hi ha hagut, perduri al llarg del temps.


CANÇONS i MÚSIQUES DELS AVIS: Aquí Girona n'hi ha una nena\nAquí Girona n'hi ha una nena\nNom: Lluïsa Corominas i Feliu\nData de naixement: 14/07/1930 (Cornellà del Terri)\nOn la va aprendre: el seu pare li cantava a l'entrada de casa seva, a cal Flequer de Cornellà.\nAquí Girona n'hi ha una nena,\nmolt boniqueta que està molt bé;\nveiam, veiam, si es pot saber.\nSi es diu Carmeta o bé Lluïseta,\ndeixem-s'ho córrer (per) tan se val,\nque cada dia va a l'escaleta\nper veure passar un municipal.\n* Entrevista realitzada per Isabel Oliver i Sara Costa, el març de 2014


Convocatòries de vacunació per a persones nascudes entre els anys 1972 i 1991 – CASAP\nConvocatòries de vacunació per a persones nascudes entre els anys 1972 i 1991\nPosted on: 30 juny 2021\nAvancem la campanya de vacunació amb les persones nascudes entre els anys 1972 i 1981 amb la vacuna de Pfizer/BioNTech – Comirnaty, Moderna/Lonza i Johnson&Johnson/Janssen. Les persones nascudes entre els anys 1972 i 1976 es podran vacunar en un punt de vacunació poblacional o bé en els seus centres d’atenció primària de referència (CAPs).\nA partir de dilluns 28 de juny, les persones nascudes entre els anys 1987 i 1991 podran demanar dia i hora per vacunar-se.\nLes persones nascudes entre els anys 1982 i 1986 continuen vacunant-se amb les vacunes de Pfizer/BioNTech – Comirnaty i Moderna/Lonza.\nLes persones nascudes entre els anys 1972 i 1991 residents a Catalunya.\nSi vas néixer entre els anys 1972 i 1991, al llarg de les setmanes vinents podràs rebre un missatge de text (SMS) que et redirigirà a una aplicació perquè puguis reservar hora, dia i lloc per vacunar-te; consulta els punts de vacunació.\nSi vas néixer entre els anys 1982 i 1991, informa’t de com es durà a terme la convocatòria per a la segona dosi de la vacuna.\nData d’actualització: 22/06/21\nPrevious Convocatòria de vacunació per a persones nascudes entre els anys 1972 i 1981\nNext Certificat COVID digital de la UE


NÚMEROS SENSORIALS 0-9 - Artijoc, S.C.C.L\n> Àmbits i competències>NÚMEROS SENSORIALS 0-9\nAquests números sensorials contenen líquid brillant al seu interior. Són tous i resistents, i són perfectes per a el joc i l'experimentació amb la taula de llum. Un material que també es pot combinar a l'exterior en activitats de reconeixement de nñumeros o activitats de comptatge, com per exemple en taules de sorra. Poden netejar-se fàcilment i tenen una mida perfecta per a les mans dels més menuts i menudes.\nInclou: 10 números sensorials.


Fontcoberta recupera la Festa del Roser amb l’objectiu de donar-li un nou impuls - Ràdio Banyoles\nFontcoberta recupera la Festa del Roser amb l’objectiu de donar-li un nou impuls\nDivendres 13 de maig · 14:18\nL’ofici solemne amb la tradicional cantada dels goigs es complementarà amb un espectacle infantil i concert amb Lo Pau de Ponts, amb la voluntat de donar a conèixer la festivitat a tots els veïns.\nFontcoberta celebrarà aquest diumenge la festa del Roser, que tradicionalment havia sigut la festa petita del municipi, després de dos anys sense fer-se per la pandèmia. Enguany, se li vol donar un nou impuls, i s’ha ampliat la programació amb activitats per a tots els públics.\nL’acte més tradicional de la festa del Roser és l’Ofici Solemne en honor a la Mare de Déu del Roser i la cantada de goigs. L’alcalde del municipi, Joan Estarriola, ha explicat que és una activitat recuperada fa uns 30 anys i és molt particular, ja que es fan dos grups i cada un d’ells canta unes estrofes concretes dels goigs, de forma molt arcaica i fent una mena de “competició”.\nJoan Estarriola - alcalde de Fontcoberta · 01:02\nLa Festa del Roser de Fontcoberta és una celebració molt antiga, però el municipi ha crescut molt en nombre d’habitants en els últims anys i la majoria de la població no en coneix la tradició. Per això, enguany se li vol donar un nou impuls i s’ha ampliat la programació amb activitats familiars per implicar-hi també la gent més jove i les famílies que fa poc que viuen al municipi. Concretament, a les 17.30 h hi haurà contes amb la Pepa contes i a les 19 h, concert amb Lo Pau de Pons, totes dues activitats al pavelló de Melianta. L’objectiu és apropar la cita a tota la població i garantir-ne la continuïtat.\nJoan Estarriola - alcalde de Fontcoberta · 00:58\nLes activitats del Roser de Fontcoberta començaran a les 11 h amb la missa en honor a la Mare de Déu del Roser, cantada de goigs i vermut popular a la plaça Major de Fontcoberta.


La Torre d'Oristà | Turisme Lluçanès\nLa Torre d’Oristà és un nucli de població rural situat en un punt central del municipi d’Oristà.\nLa Torre d’Oristà és un nucli de població rural situat en un punt central del municipi d’Oristà, al nord del nucli urbà d’Oristà i a l’est del nucli urbà de Sant Feliu Sasserra, en una carena delimitada per la vall del riu Bassí, a l’oest i la vall de la riera Gavarresa, a l’est.\nPresenta una estructura típica de poble-carrer, amb un carrer principal: carrer Mossèn Riba Pont, que és el més antic i llarg i on es troba l’església parroquial de Santa Maria de la Torre. El carrer es va formar a banda i banda del camí ramader que ve des del nucli urbà d’Oristà i es dirigeix a Santa Creu de Jutglar, i les cases van ser construïdes al llarg del segle XVIII, tal com ho demostren nombroses llindes dels portals amb les dates inscrites.\nLa primera notícia que tenim de l’indret de la Torre d’Oristà data del 26 de gener de l’any 968, en un document escrit i testificat pel sacerdot Sunifred que fa referència de la donació al monestir de Ripoll de dues vinyes situades al Castell d’Oristà, prop de la Torre. El nucli urbà de la Torre d’Oristà té els seus orígens en la part més elevada del carrer Mossèn Riba Pont, on es va trobar una tomba antropomorfa picada a la roca i a on probablement hi havia la primitiva església del segle XIII. Tot i aquests orígens, no és fins al segles XVII i XVIII que el nucli creix d’una manera important fins assolir la xifra de 83 cases l’any 1782. Durant el segle XIX el creixement del nucli va continuar en relació amb els camins rals que creuaven el nucli.\nVoltants de La Torre d’Oristà\nRuta curta al voltant del poble de la Torre d’Oristà seguint camins amples.\nLa Ramada encantada és un planell de roques sobresortints al bell mig del camí ramader central, a la pleta de Pla Moixó.\nEl voltant de la font està ocupat per una petita esplanada on hi ha dues taules amb seients.\nEs tracta d’un edifici religiós de notables dimensions amb planta rectangular.


Sobre “Gjentagelsen” (La repetició) – KIERKEGAARD VIU!\nCategoria: Sobre “Gjentagelsen” (La repetició)\nLectura atenta i divagacions entorn aquesta obra del nostre autor\nEl 2 gener 2009\nSi ja hem localitzat el concepte del viatge -tal i com l’hem definit en aquesta sèrie- dins el corpus kierkegaardià; si ja hem trobat aquest estadi previ de circumnavegació existencial, de descoberta i de formació, que ens durà a la majestuosa dialèctica de la repetició; i si ja hem trobat l’expressió musical perfecte del concepte “repetició” amb la instrumentació implacable, creixent, de melodia recurrent i alhora renovada, amb aquest “Bolero” de Ravel; cal que per mor d’aquesta múltiple, irresoluda i precària condició del jo humà -acceptada d’ençà de l’obra dels grans mestres de “l’escola de la sospita” com va anomenar Paul Ricoeur a Marx, Nietzsche i Freud- acceptem la necessària i humil tasca d’alternar períodes de “circumnavegació existencial” amb altres de “repetició”. És així? És això el que ens proposaria Kierkegaard? Coincidiria això amb l’alternança que constata el sociòleg italià Francesco Alberoni per a l’esdevenir individual i col·lectiu humà entre les experiències de l’extraordinari i les de l’ordinari? Entre les etapes naixents o de subversió, és a dir, les de moviment, i les de consolidació o de institucionalització?\nUna sospita antiga i nova s’alça damunt d’aquestes interrogacions, per a temperar-les, per a resituar-les. I aquesta sospita no pot ésser altra que la concepció antropologica de Kierkegaard, i la particular concepció sobre l’amor. Vegeu l’article d’opinió de Francesc Torralba titulat La crítica de Theodor Adorno a Kierkegaard, on resumeix aquesta naturalesa de l’amor capaç de dissoldre les dissonàncies que conformarien aquests diferents moments vitals, aquesta absència de compromís i per tant, d’aquesta mancança de la maduresa de la repetició i d’aquest decantament excessiu vers les circumnavegació existencial, cap els períodes sempre eterns de formació, un “corre com un vailet darrere les papallones”. Diu Torralba: “A la vegada, Kierkegaard critica l’amor immediat, que es basa en la predilecció, que es mou per simpaties i antipaties, que és efímer i feble com la mateixa persona. Hi ha una extraordinària afinitat d’idees entre l’amor immediat de Kierkegaard i l’amor líquid de Zygmunt Bauman. El critica a fons i entén que, finalment, aquest amor aboca a la soledat i que és una expressió d’amor a si mateix. Però l’amor ple, l’amor que trenca barreres, l’amor que no es mira el melic, que s’obre al proïsme sense fer diferències, l’amor que perdona, edifica, recorda els difunts, reconcilia i eleva el món al pla del que és diví és l’amor vertader”\nUna concepció que no deixi l’home en mans només de la predilecció, que l’aboqui a moure’s només per simpaties i antipaties. D’això, ja en parlarem!\nUNA CONCEPCIÓ ANTROPOLOGICA QUE S’AVANÇA AL SURREALISME\nEl 8 agost 2008\nA Gjentagelsen (La repetició) trobem una vegada més “la voluntat de reflectir fidelment el joc continuat de contraris i el seguit de contrarietats que constitueixen la dialèctica de l’existència individual, desconeixedora des d’un principi de la pretesa identitat del jo” com bé assenyala Norbert Bilbeny -editor de la traducció catalana- en la introducció a la mateixa. Aquesta concepció antropològica -que jo sàpiga- ben bé no la trobem fins l’eclosió de tots els ismes que es va produir els anys vint del segle passat -al final de la Primera Guerra Mundial- amb el Surrealisme. Allò que no trobem, doncs, fins a la modernitat del surrealisme, aquella multiplicació del jo, aquells desdoblaments de la personalitat… kierkegaard s’hi avança uns 75 anys. És allò que a un poeta com J. V. Foix el fa dir: “deixeu-me sol, que só molts , i fressejo“, “Ésser molts o ningú“, “De mi mateix que multiplic a mil“…\nEl coneixement de l’ànima humana forma part dels neguits de surrealisme, com d’altra banda és part constituient de tots els moviments de pensament humà, però aquesta consideració sobre els desdoblaments i multiplicitats del propi jo és un fenomen nou, almenys en la seva expressió totalment conscient. Sembla que aquesta és una incorporació que la humanitat ha fet dins el seu bagatge de coneixements per a la postmodernitat que ens toca viure. Un fet més, també, que demostra la vigència de la voluminosa obra del nostre escriptor danès.


Hotel Mijdrecht Marickenland Mijdrecht Països Baixos - Ofertes d'hotels amb els MILLORS DESCOMPTES EN LÍNIA\nProvincialeweg 3, Mijdrecht, Mijdrecht, Països Baixos, 3641 RS - Veure al mapa\nAl visitar Mijdrecht, vosté es sentirà com a casa a Hotel Mijdrecht Marickenland, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nA Hotel Mijdrecht Marickenland, l'excelent servei i instal.lacions superiors faran de la vostra estada una experiència inoblidable. L'allotjament ofereix Wi-Fi gratuït en totes les habitacions, servei de neteja diari, xemeneia, servei postal, servei de compra d'entrades per garantir el màxim confort possible.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent jardí. Hotel Mijdrecht Marickenland és una elecció inteligents per a viatgers a Mijdrecht, i ofereix una estada relaxant i sense molèsties.\nTots els tipus de viatgers (272) Parelles (119) Viatgers en solitari (97) Famílies amb infants petits (15) Famílies amb infants grans (7) Grups (34)\nAllotjaments a Mijdrecht